kalixlouiis/myanmar-wikipedia-corpus huggingface dataset:
ဝေါဟာရ Larghissimo – အလွန့်အလွန်နှေးကွေး (24 bpm နှင့်အောက်) Adagissimo – အလွန်နှေး Grave – အလွန်နှေး (25–45 bpm) Largo – ကျယ်ပြန့်စွာ (40–60 bpm) Lento – နှေးနှေး (45–60 bpm) Larghetto – ကျယ်ပြန့်စွာ (60–66 bpm) Adagio – နှေးနှေး နှင့် ခံစားချက်များဖြင့် (66–76 bpm) Adagietto – andante ထက်နှေး (72–76 bpm) သို့မဟုတ် adagio ထက်မြန် (70–80 bpm) Andante – လမ်းလျှောက်သကဲ့သို့ (76–100 bpm) Andantino – andante ထက်မြန် သို့မဟုတ် နှေး (80–108 bpm) Marcia moderato – ချီတက်သည့်ပုံစံ (83–85 bpm) Andante moderato – andante နှင့် moderato ကြား (92–112 bpm) Moderato – သင့်လျော်သောအရှိန် (108–120 bpm) Allegretto – သင့်တင်စွာမြန် (112–120 bpm) Allegro moderato – allegro ၏အရှိန်နှင့် နီးသည် (116–120 bpm) Allegro – လျင်မြန်စွာ (120–156 bpm) (molto allegro သည် allegro ထက်မြန်သော်လည်း ထိုတင်န်ပိုအတွင်းတွင်ရှိသည်) Vivace – အသက်ဝင်စွာမြန် (156–176 bpm) Vivacissimo – အလွန်အသက်ဝင်စွာမြန် (172–176 bpm) Allegrissimo or Allegro vivace – အလွန်မြန် (172–176 bpm) Presto – အလွန့်အလွန်မြန် (168–200 bpm) Prestissimo – presto ထက်ပင်မြန် (200 bpm နှင့် အထက်) ကျမ်းကိုး ကဏ္ဍ:ဂီတသီအိုရီ ကဏ္ဍ:ဂီတ။
စည်းချက် သို့ ရစ်သမ်ဆိုသည်မှာ ဂရိဘာသာ စကားမှ ဆင်းသက်လာခြင်း ဖြစ်ပြီး ထပ်ပြန်တလဲလဲ ဖြစ်နေသည့် ပုံမှန် ရွေ့လျားမှု သို့မဟုတ် ညီတူညီမျှ ဖြစ်နေခြင်းဟု အဓိပ္ပာယ်ရသည်။
တောင်သာမြို့နယ်သည် မြန်မာနိုင်ငံအလယ်ပိုင်း၊ မန္တလေးတိုင်းဒေသကြီး၊ မြင်းခြံခရိုင် အတွင်း တွင်တည်ရှိသော မြို့နယ် တစ်ခုဖြစ်သည်။
မြို့နယ်ရုံးစိုက်ရာမြို့မှာ ​တောင်သာမြို့ဖြစ်သည်။
၊ သမိုင်း​ကြောင်း ​ပေါက္ကံပြည်၊ အ​လောင်းစည်သူမင်းကြီးသည် ဖောင်စင်္ကြာဖြင့် တိုင်းခန်းလှည့်လည်ရာ ယခု​ကျောက်ရင်းအရပ်တွင် ဓာတ်​တော်အစစ်ပါ​သော ဓာတု​စေတီနှင့် ဥဒိဿ​စေတီ ၂ဆူကိုးကွယ်ခဲ့ပြီး ​ကျောက်ရစ်ရွာဟု သမိုင်းတွင်​စေခဲ့သည်။
ကာလကြာ​သော် ​ကျောက်ရင်းဟု ​ပြောင်းလဲလာသည်။
​တောင်သာမြို့မှာ ထိုစဉ်က အိုင်သာရွာအမည်ဖြင့် ​ကျောက်ရင်း လက်​အောက်တွင် တည်ရှိခဲ့သည်။
ထိုစဉ်က ​ကျောက်ရင်းတွင် ​ပေတစ်ပင်​ပေါက်ခဲ့ရာ "​ပေတစ်သီး ကျီးတစ်သား"ဟူ​သော စကားကိုဆန့်ကျင်လျက် ​ပေပင်သည် တစ်ကြိမ်သီးပြီးလျှင် မ​သေပဲ အတက်များဖြင့် ​ဝေဆာ​နေရာ ပညာရှင်တို့က ​နောင်တွင် ​ကျောက်ရင်း၏​တောင်ဘက်တွင် မြို့​တောင်သာလိမ့်မည်ဟု နိမိတ်​ကောက်ခဲ့ကြသည်။
၁၁၆၄ခုနှစ်တွင် အိုင်သာကို ​တောင်သာဟု အမည်​ပြောင်းခဲ့ရာမှ ​တောင်သာမြို့ဖြစ်လာခဲ့သည်။
၂၈.၂.၁၉၇၃တွင် ပြည်ထဲ​ရေးနှင့် သာသနာ​ရေးဝန်ကြီးဌာနမှ ​တောင်သာမြို့နယ်ကို ဖွဲ့စည်းခဲ့သည်။
ပထဝီဝင်အနေအထား မြောက်လတ္တီတွဒ် ၂၁ဒီဂရီ ၀၀မိနစ် ၂၀စက္ကန့်နှင့် ၂၁ဒီဂရီ ၂၄မိနစ် အကြား၊ အရှေ့လောင်ဂျီတွဒ် ၉၅ဒီဂရီ ၀၆မိနစ်နှင့် ၉၅ဒီဂရီ ၀၈မိနစ်အကြားတွင် တည်ရှိသည်။
အရှေ့မှ အနောက်သို့ မိုင်၃၂၊ တောင်မှမြောက်သို့ ၂၂မိုင်ရှိပြီး ၅၀၇.၂၁စတုရန်းမိုင် ကျယ်ဝန်းသည်။
နယ်နိမိတ် ​တောင်သာမြို့နယ်၏ အ​ရှေ့ဘက်တွင် မလှိုင်မြို့နယ်၊ ​တောင်ဘက်တွင် ​ကျောက်ပန်း​တောင်မြို့နယ်၊ အ​နောက်ဘက်တွင် ​ညောင်ဦးမြို့နယ်၊ မ​ကွေးတိုင်းမှ ပခုက္ကူမြို့နယ်၊ ​မြောက်ဘက်တွင် မြင်းခြံမြို့နယ်နှင့် နွားထိုးကြီးမြို့နယ်များ တည်ရှိသည်။
​မြေမျက်နှာသွင်ပြင် ပင်လယ်​ရေမျက်နှာပြင်အထက် ၄၄၂.၉​ပေအထက်တွင် တည်ရှိသည်။
မြို့နယ်၏တစ်ဝက်ခန့်မှာ ​​တောင်တန်း၊ တောင်ကုန်း၊ ​တောင်စွယ်၊ ​ရေ​ဝေ​ရေလဲကုန်းတန်း၊ ရိုး​ချောင်းများဖြင့် ​ရော​နေသည့် မညီညာ​သော ချိုင့်ဝှမ်းဖြစ်ကာ ကျန်တစ်ဝက်မှာ မညီညာ​သောလွင်ပြင်ဖြစ်သည်။
မြို့နယ်အတွင်းတွင် အမြင့်​ပေ ၁၇၈၈​ပေမြင့်​သော ​တောင်သာ​တောင်၊ ၁၃၁၅​ပေမြင့်​သော နန်းမြင့်​တောင်၊ ၁၃၆၈​ပေမြင့်​သော အိုး​တောင်နှင့် ၁၃၁၆​ပေမြင့်​သော မြင်စိုင်း​တောင်တို့ တည်ရှိသည်။
ဧရာဝတီမြစ်သည် မြို့နယ်အတွင်း ၉မိုင်ခန့် စီးဆင်းသည်။
ဆင်တဲဝ​ချောင်းသည် ​တောင်မှ​မြောက်အတိုင်း ၁၈မိုင်စီးဆင်းကာ ဧရာဝတီမြစ်အတွင်းသို့ စီးဝင်သည်။
လူဦးရေ ​တောင်သာမြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ဗမာလူမျိုးများ အများဆုံးနေထိုင်ကြသည်။
ထို့နောက် ချင်းနှင့် ကရင်လူမျိုးများ အစဉ်လိုက်များပြားစွာနေကြသည်။
ကိုးကွယ်မှုအနေဖြင့် ဗုဒ္ဓဘာသာကို အများဆုံး ကိုးကွယ်ကာ အစ္စလာမ်၊ နှင့် ခရစ်ယာန်ကိုးကွယ်သူဦးရေမှာ အစဉ်လိုက်များပြားသည်။
မြို့နယ်ဦးရေ၏ ၀.၀၀၁၂%မှာ အခြားသော နိုင်ငံခြားလူမျိုးနွယ်ဝင်များဖြစ်သည့် တရုတ်နှင့်အိန္ဒိယ၊လူမျိုးများဖြစ်သည်။
၂၀၁၄ခုနှစ် သန်းခေါင်စာရင်းအရ တောင်သာမြို့နယ်ကို ရပ်ကွက် ၆ ရပ်ကွက်၊ ကျေးရွာအုပ်စု ၇၇ အုပ်စုတို့ဖြင့် ဖွဲ့စည်းထားပြီး လူဦးရေ ၂၁၆,၆၄၂ဦး ရှိ‌သည်။
လူဦးရေ သိပ်သည်းဆမှာ ၁စတုရန်းကီလိုမီတာလျှင် ၁၆၄.၉ဦး ရှိပြီး အမျိုးသားဦးရေ ၉၁,၇၆၁ဦးနှင့် အမျိုးသမီးဦးရေ ၁၁၉,၄၈၁ဦး ရှိကာ ရာခိုင်နှုန်းအားဖြင့် အမျိုးသား ၄၄.၈ ရာခိုင်နှုန်းနှင့် အမျိုးသမီး ၅၅..၂ ရာခိုင်နှုန်းဖြစ်သည်။
ကျေးလက်တွင်နေထိုင်သူ ၁၉၉,၁၁၄ ဦးရှိပြီး မြို့ပြတွင်နေထိုင်သူ ၁၇,၅၂၈ ဦးရှိသည်။
ရာခိုင်နှုန်းအားဖြင့် ကျေးလက်တွင်နေထိုင်သူ ၉၁.၉ ရာခိုင်နှုန်းဖြစ်ပြီး မြို့ပြတွင်နေထိုင်သူ ၈.၁ ရာခိုင်နှုန်းဖြစ်သည်။
၂၀၁၄ ခုနှစ် မြန်မာနိုင်ငံလူဦးရေနှင့် အိမ်အကြောင်းအရာသန်းခေါင်စာရင်း မန္တလေးတိုင်းဒေသကြီး မြင်းခြံခရိုင် တောင်သာမြို့နယ် အစီရင်ခံစာ စီးပွား​ရေး ​တောင်သာမြို့နယ်သည် မန္တ​လေးတိုင်းအတွင်းရှိ စီးပွား​ရေး အသင့်အတင့်​ကောင်းမွန်​သော မြို့နယ်ဖြစ်သည်။
မြို့နယ်​နေလူထုသည် စိုက်ပျိုး​ရေး၊ ​မွေးမြူ​ရေးနှင့် ဝန်​ဆောင်မှုလုပ်ငန်းများကို လုပ်ကိုင်ကြသည်။
ထို့အပြင် လက်မှုလုပ်ငန်း များလည်းလုပ်ကိုင်သည်။
မြို့နယ်၏ အဓိကထွက်ကုန်များမှာ ပဲမျိုးစုံ၊ ဆီထွက်သီးနှံ၊ ထန်းလျက်၊ ကြက်သွန်နီနှင့် ​ပြောင်းတို့ဖြစ်ကာ မြန်မာပြည်​အောက်ပိုင်းသို့ အဓိကထား တင်ပို့သည်။
မြန်မာပြည်​အောက်ပိုင်းမှ ဆန်စပါးနှင့် ​ရေထွက်ကုန်ပစ္စည်းများကို အဓိကတင်သွင်းသည်။
မြို့နယ်အတွင်းတွင် နိုင်ငံပိုင် အမှတ်(၁၀)အထည်စက်ရုံ၊ ဝါကြိတ်စက်ရုံများ တည်ရှိကာ အိမ်တွင်းစက်မှုလက်မှုလုပ်ငန်း ၆၀၀​ကျော်တည်ရှိသည်။
ထို့အပြင် တောင်သာ ဓာတ်ငွေ့ဖြန့်ဖြူးရေးစခန်း လည်းတည်ရှိသည်။
​ဈေးများ မြို့မ​ဈေး ဘုရားကြီး​ဈေး မင်္ဂလာရွှေတောင်ကြီးဈေးသစ် ပို့​ဆောင်ဆက်သွယ်​ရေး ​တောင်သာမြို့နယ်သည် မြန်မာပြည်အထက်ပိုင်းနှင့် ​အောက်ပိုင်းများသို့ ကုန်းလမ်း၊ ​ရေလမ်းဖြင့် သွားလာနိုင်ပြီး လမ်းပန်းဆက်သွယ်​ရေး​ကောင်းမွန်​သော မြို့နယ်ဖြစ်သည်။
မန္တ​လေးမြို့နှင့် မိတ္ထီလာမြို့များသို့ ခရီးသည်တင်ကားများရှိသည်။
ပညာ​ရေး အ​ခြေခံပညာ အထက အထက်တန်းကျောင်း ၁၅ကျောင်းရှိသည်။
အထက ​တောင်သာ အထက ဝဲ​လောင် အထက ရွာသစ် အထက ဇဂျမ်း အထက သံမဏိ အထက ဖက်​တော အထက တစ်မိုက်သာ အထက ရုံးစည်ကြီး အထက ဇရပ်ကြီး အထက​​ ကျောဇီ အထက ဆီမီးကန် အထက ရုံး​တော အထက ရသစ် အထက တံတား(န) အထက မင်းစု အထက(ခွဲ)/အလက အလက (ထ(ခွဲ)) နတ်​စောင့် အလက (ထ(ခွဲ)) ​ကျောက္ကာ အလက (ထ(ခွဲ)) နန်းတည် အလက (ထ(ခွဲ)) သာစည် အလက (ထ(ခွဲ)) ဆည်ကုန်း အလက (ထ(ခွဲ)) မင်းတည်း အလက (ထ(ခွဲ)) သာယာကြီး အလက (ထ(ခွဲ)) မကြီးချို အလက (ထ(ခွဲ)) ရွှေစည်ကြီး အလက (ထ(ခွဲ)) မာလာ အလက တံငါကျင်း အလက ဒါန်းတိုင် အလက နန်းမြင့် အလက ကြီးပင်တဲ အလက ဆင်ဖြူ အလက ကြာပို့ အလက ပန်း​ပေါင်း အလက သီးကုန်း အလက ထန်းပင်ကန် အလက မကြီးပင်တဲ အလက ကန်သုံးဆင့် အလက တွင်းများ အလက ဆင်မင်း အလက ကန်​တော် (တ) အလက ကျွန်းကြီး အလက ရဘဲ အလက မင်းရင် အလက သာယာ​အေး အလက သပွတ်ပင်တဲ အလက ထ​နောင်းကုန်း အလက အင်းတဲ အလက လက်ပန်​တော အလက ကျွဲတလင်း အလက ​အေးရွာ အလက လှည်းပွဲကုန်း အလက သံဘို (ရ) အလက ကန်သာယာ အလက အလယ်ချိုင့် အမက မူလတန်း၊မူလွန်၊အလယ်တန်း(ခွဲ) ၁၈၄ကျောင်းရှိသည်။
ကျန်းမာ​ရေး ​တောင်သာပြည်သူ့​ဆေးရုံ ​ကျောဇီ တိုက်နယ်​ဆေးရုံ ဝဲ​လောင် တိုက်နယ်​ဆေးရုံ ဇဂျမ်း တိုက်နယ်​ဆေးရုံ ရုံးစည်ကြီး တိုက်နယ်​ဆေးရုံ ထင်ရှားသော နေရာများ ဇဂျမ်း-ကန်မြဲကန် ဇဂျမ်း-ကန်မြဲကန်သည် တောင်သာမြို့နယ် ဇဂျမ်း-ကန်မြဲ ကျေးရွာအုပ်စု၏ သောက်သုံးရေ ကန်ကြီးဖြစ်သည်။
အနော်ရထာမင်း လက်ထက်က တည်ဆောက်ခဲ့သော ကန်ဖြစ်ပြီး နှစ်ပေါင်းများစွာ ကြာမြင့်လာသည်နှင့်အမျှ သဲနုံးများ ပို့ချမှုကြောင့် ရေသိုလှောင်နိုင်မှု နည်းပါးပြီး ရေဝင်ရောက်မှုလည်း လျော့နည်းလာသဖြင့် ဆည်မြောင်း ဦးစီးဌာနက ၂၀၁၄ခုနှစ်၊ ဇန်နဝါရီလတွင် ပြန်လည်ပြုပြင်ခဲ့သည်။
ကန်ကြီးမှာ ဇဂျမ်းကျေးရွာအပါအဝင် ကျေးရွာအုပ်စု (၂) စု၊ ကျေးရွာပေါင်း (၁၅) ရွာမှ အိမ် ထောင်စု (၄၀၀၀) ကျော်၊ လူဦးရေ (၂၂၀၀၀) ခန့်က မှီခိုအားထားရပြီး ယခင်က သောက်သုံးရေ သာမက စိုက်ပျိုးရေ အတွက်ပါ အားထားရသော ကန်ကြီး ဖြစ်ခဲ့သည်။
http://www.myanmarpresidentoffice.gov.mm/2014m3/?q=briefing-room/news/2014/02/28/id-5358 ကိုးကား ပြင်ပလင့်ခ်များ တောင်သာမြို့ကို Google Map တွင် Satellite View ဖြင့် ကြည့်ရှုရန် Category:မန္တလေးတိုင်းဒေသကြီးအတွင်းရှိ မြို့နယ်များ။
ရှုထောင့် ၉ မျိုးမှ မြင်ရသော အင်္ဂလန် မန်ချက်စတာမြို့ လမ်းထောင့် တစ်နေရာ Google လမ်းပြမြင်ကွင်းသည် ဂူဂဲလ် မြေပုံနှင့် ဂူဂဲလ် ကမ္ဘာမြေတွင် အသုံးပြုနိုင်သည့် ဆော့ဖ်ဝဲ တစ်မျိုးဖြစ်ပြီး ကမ္ဘာ့မြို့ကြီး အသီးသီး၏ လမ်းမများအား ရှုထောင့်အမျိုးမျိုးမှ ရိုက်ကူးထားသည့် မြင်ကွင်းကျယ် ဓာတ်ပုံများကို ရှုမြင်နိုင်သည်။
၂၀၀၇ ခုနှစ် မေ ၂၅ ရက်နေ့တွင် စတင်ခဲ့ပြီး အစကနဦးကာလတွင် အမေရိကန် ပြည်ထောင်စုရှိ မြို့အနည်းငယ်၏ လမ်းမများကိုသာ ကြည့်ရှုနိုင်ပြီး နောက်ပိုင်းတွင် အခြားနိုင်ငံမှ မြို့ကြီးများအထိ တိုးချဲ့လာသည်။
car in Zuienkerke, a rural village in Belgium Google လမ်းပြမြင်ကွင်းမှ ဓာတ်ပုံများကို ရှုထောင့်စုံ ကင်မရာ တပ်ဆင်ထားသော ကားဖြင့် လမ်းတလျှောက်သွားကာ ရိုက်ယူထားခြင်း ဖြစ်သည်။
ကားမဝင်နိုင်သည့် လမ်းမြှောင်၊ လမ်းကျဉ်းများနှင့် လူသွားလမ်းများတွင်မူ "Google Trikes" ခေါ် ဆိုက်ကားကဲ့သို့သော ယာဉ်ဖြင့် ရိုက်ကူးသည်။
googlemaps trike on FlickrGoogle Street View snowmobile on Google Lat Long blog အရပ်လေးမျက်နှာ 360° မြင်ကွင်းကို ထိုယာဉ်များပေါ်၌ အမြင့် ၂.၅ မီတာတွင် တပ်ဆင်ထားသည့် ရှုထောင့် ၉ ခုပါ ကင်မရာများဖြင့် ရိုက်ယူသည်။
Google လမ်းပြမြင်ကွင်း ရနိုင်သည့် မြို့၏ Google မြေပုံပေါ်တွင် မိမိရှာလိုရာ လမ်းပေါ်သို့ လိမ္မော်ရောင် လူရုပ်ကလေးအား မောက်စ်ဖြင့် ဖိဆွဲကာ ကြည့်ရှုနိုင်သည်။
မြေပုံ၏ လက်ယာဘက် အထက်ထောင့်ရှိ မျှားများကို နှိပ်ခြင်းဖြင့် ကြည့်လိုရာ ရှုထောင့်ကို ရွှေ့ယူနိုင်သကဲ့သို့ အပေါင်း၊ အနုတ် လက္ခဏာများကို နှိပ်ကာ ဓာတ်ပုံကို ချဲ့နိုင်၊ ကျုံ့နိုင်သည်။
အဝါရောင်လိုင်းပေါ်ရှိ မျှားကို နှိပ်ခြင်းဖြင့် ရှေ့တိုး နောက်ဆုတ်နိုင်သည်။
ဟာဂီယာဆိုဖီယာသည် အစောပိုင်းက ခရစ်ယာန်ဘုရားကျောင်း ဖြစ်ပြီး နောက်ပိုင်းတွင် အရှေ့ပိုင်းရှိ Eastern Orthodox ခရစ်ယာန်တို့၏ ဘုရားကျောင်း ဖြစ်လာခဲ့သည်။
တူရကီတို့က ၁၄၅၃ ခုနှစ်တွင် ခရူးဆိတ်များထံမှ အောင်နိုင်ခဲ့ပြီး မူလခရစ်ယာန်ပိုင်ရှင်များထံမှ ဟာဂီယာဆိုဖီယာကို ဝယ်ယူ၍ ဗလီအဖြစ် ပြောင်းလဲခဲ့ပြီး နှစ်ပေါင်း ၅၀၀‌ ကျော် ဗလီဝတ်ကျောင်းတော်အဖြစ် သတ်မှတ်အသုံးပြုခဲ့ကြသည်။
၁၉၃၅ တွင် ပြတိုက် ဖြစ်လာခဲ့သည်။
ဟာဂီယာဆိုဖီယာသည် တူရကီနိုင်ငံ၊ အစ္စတန်ဘူလ်မြို့ တွင် တည်ရှိသည်။
ထိုအဆောက်အအုံသည် သမိုင်းတွင် အခမ်းနားဆုံး အလှပဆုံးသော အဆောက်အအုံဖြစ်သည်ဟု ဆိုကြသည်။
ထိုဒေသတွင် ငလျင်အကြီး အကျယ်လှုပ်ပြီးနောက် အာမေးနီးယန်းလူမျိုး ဗိသုကာပညာရှင် တာဒက်က အဆောက်အဦးကို ပြန်လည်တည်ဆောက် ခဲ့သည်။
S.H.E သည် ထိုင်ဝမ် မိန်းကလေး ဂီတအဖွဲ့တစ်ဖွဲ့ဖြစ်ပြီး စလင်းနာ (任家萱)၊ ဟီဘီ (田馥甄) နှင့် အဲလာ (陳嘉樺) တို့ ပါဝင်သည်။
အဖွဲ့အမည်မှာ ၎င်းတို့သုံးဦး၏ အင်္ဂလိပ်အမည် Selina, Hebe, Ella တို့ကို အစွဲပြုကာ မှည့်ထားခြင်း ဖြစ်သည်။
ပထမဦးဆုံး တေးစီးရီးကို ထုတ်ဝေခဲ့သည့် ၂၀၀၁ ခုနှစ်မှစ ယနေ့အထိ အယ်ဘမ်ပေါင်း ၁၂ ချပ်ကို ဖြန့်ချိခဲ့ပြီးဖြစ်ပြီး အခွေပေါင်း ၁၅ သန်းကျော် ရောင်းရပြီးဖြစ်သည်။
S.H.E သည် တီဗီဇာတ်လမ်းတွဲ ၇ ခုတွင် ပါဝင် သရုပ်ဆောင်ခဲ့သလို တီဗီဇာတ်လမ်းတွဲ ဇာတ်ဝင်တေး ၁၀ ပုဒ်ကို သီဆိုခဲ့သည်။
ရုပ်သံအစီအစဉ် ၂ ခုတွင်လည်း အစီအစဉ်မှူးအဖြစ် တာဝန်ယူခဲ့သည်။
ကိုကာကိုလာ အစရှိသည့် ကုန်ပစ္စည်း အမျိုးအစား ၃၀ ကျော်အတွက်လည်း ကြော်ငြာများ ရိုက်ကူးခဲ့သည်။
Han, Lei, Shi Xisheng and Kan Wenting. World of Warcraft promotion turns into a fans' meeting. June 16, 2005. Retrieved January 30, 2007. Sina.com. S.H.E to star in World of Warcraft, Coca-Cola Commercial June 20, 2005. Retrieved January 30, 2007. သူတို့၏ အောင်မြင်မှုကြောင့်လည်း ထိုင်ဝမ်ရှိ အခြားတေးသံသွင်း ကုမ္ပဏီများက ၎င်းတို့အား အတုယူကာ မိန်းကလေး ဂီတအဖွဲ့များကို စင်တင်လာကြသည်။
၂၀၀၀ ပြည့်နှစ်တွင် စလင်းနာ၊ ဟီဘီနှင့် အဲလာတို့သည် သီချင်းဆိုပြိုင်ပွဲ တစ်ရပ်တွင် ပါဝင်ယှဉ်ပြိုင်ခဲ့ရာ ပထမရသည့် စလင်းနာသည် တေးစီးရီးထုတ်ရန် စာချုပ်တစ်စောင်ကို ဆုအဖြစ် ရရှိခဲ့သည်။
စလင်းနာနှင့်အတူ ပြိုင်ပွဲ နောက်ဆုံးအဆင့်အထိ ဝင်ရောက်နိုင်ခဲ့သည့် ဟီဘီ၊ အဲလာတို့နှင့် ပေါင်းကာ S.H.E အဖွဲ့ကို ထူထောင်လိုက်သည်။
S.H.E ၏ တေးစီးရီးများတွင် ကိုယ်ပိုင်သီချင်းများအပြင် ပြန်ဆိုတေးများလည်း ပါဝင်လေ့ရှိသည်။
S.H.E အဖွဲ့အနေဖြင့် ဖြန့်ချိခဲ့သော တေးစီးရီးအယ်လ်ဘမ်များမှာ Girl's Dorm (၂၀၀၁) Youth Society (၂၀၀၂) Genesis (၂၀၀၂) Super Star (၂၀၀၃) Magical Journey (၂၀၀၄) Encore (၂၀၀၄) Once Upon a Time (၂၀၀၅) Play (၂၀၀၇) FM S.H.E (၂၀၀၈) SHERO (၂၀၁၀) တို့ဖြစ်ကြသည်။
အပင်မျိုးစိပ်ပေါင်း ၂၀ ရှိသည့် အနက် A.conjak မျိုး နှင့် A.campanulatus မျိုးစိတ် နှစ်မျိုး သည် အာနိသင် အကောင်း ဆုံး ဖြစ်သဖြင့် နိုင်ငံခြား မှ ဝယ်ယူ လိုသော မျိုးဖြစ်သည်။
ဥရှိသော အပင်မျိုး ဖြစ်ပြီး အမြင့် ၂ ပေ မှ ၄ ပေ ခန့် ရှိသည်။
မိုးရွာ သည်နှင့် တစ်ပြိုင် နက် အစို့များ ထွက်လာသည်။
အရွက်---ရွက်လွှဲ ထွက်သည်။
ရွက်ပြား ကျယ်ပြန့် သည်။
အလျား ၁-၃ ပေထိ ရှိသည်။
ရွက်ညှာတံ မှာ ချောမွတ်၍ စိမ်း မှိုင်းသော အရောင်ရှိပြီး အစက်အပြောက် များပါရှိ သည်။
လက်ဝါးရွက်ပေါင်း ဖြစ်ပြီး ရွက်ထိပ် ချွန်သည်။
ရွက်မြွှာ ၃ မှ ၅ မြွှာ ထိ ရှိသည်။
၄-၅ နှစ်သား ကျော်လျှင် ပွင့်တံ ထွက်လာ သည်။
အပွင့်--မြေပေါ်သို့ ဥမှနေပြီး ၁-၂ ပေခန့် အထိ ရှိသော ရိုးတံ ထွက်လာ သည်။
၎င်း ရိုးတံပေါ် တွင် အစက်အပြောက် များရှိသည်။
ပွင့်ကာရွက် အုပ်သည် အလွန်ကြီးမား ပြီး ကတော့ သို့မဟုတ် ခေါင်းလောင်း ပုံသဏ္ဌာန် ရှိသည်။
၎င်း ပွင့်ကာရွက် အုပ်၏ အကျယ်မှာ ၁၁/၂ -၂ ပေ နီးပါး အထိ ရှိတတ်ပြီး အလျား ၁၅ လက်မခန့် ရှည်၍ အနား များ မှာ ပိန်းပင် ကဲ့သို့ ညီညာ ခြင်း မရှိဘဲ လှိုင်းထကာ တွန့်နေသည်။
ပွင့်ကာရွက် အုပ် တစ်ခုလုံး ၏ အနား တစ်ဝိုက် တွင် နီညိုရောင် ဖြစ်ပြီး အောက်ဘက်တွင် အဖြူစက်များ နှော သော မီးခိုးရောင် ဖြစ်လာကာ ကတော့ ပုံသဏ္ဌာန် အတွင်းထဲ၌ ခရမ်းရင့်ရောင် ဖြစ်သွား သည်။
အလွန် ပြင်းထန်သော အနံ့ ရှိသည်။
အပွင့်ကလေး များသည် အလွန်သေးငယ် ပြီး ၁၀-၁၂ လက်မ အရှည် ရှိသော ပွင့်ခိုင် ရိုးတံပေါ် တွင် စီတန်းလျက် ပွင့်ကြသည်။
အသီး --ပွင့်ခိုင် ရိုးတံပေါ်တွင် စီတန်း ပြွတ်သိပ်ပြီး သီးသည်။
ပြောင်းဖူး နှင့်သဏ္ဌာန် တူသည်။
နုစဉ်တွင် အစိမ်းရောင် ဖြစ်ပြီး အသီးများ နှင့်သဏ္ဌာန် တူသည်။
နုစဉ်တွင် အစိမ်းရောင် ဖြစ်ပြီး အသီးများ ရင့်မှည့်လာသော အခါ လိမ္မော်နီရောင် သို့ ပြောင်းသွားသည်။
မှတ်ချက် ၁။
Conjak မျိုး၏ အခြားသော ၀ဥများ နှင့် ခြားနား ချက် မှာ Conjak မျိုးသည်- (က) ရိုးတံစိမ်းသည်။
(ခ) ဥ၏ အရောင် မှာ ပန်းရောင် အနုဖြစ်သည်။
(ဂ) အစေ့အိမ် များ ပိုမိုများပြား စွာ ပါဝင်သည်။
(ဃ) အရွက်တွင် ၀ဥပုံကဲ့သို့ မျိုးပွားရန် ဥငယ် ကလေးများ (ဂလင်း) ရှိသည်။
Campanulatus မျိုး၏ အခြားသော ၀ဥများ နှင့် ခြားနားချက် မှာ- (က) ရိုးတံသည် ချောမွတ် ၍ အဖြူကွက် ကလေးများ အနည်းငယ် ပါသည်။
(ခ) ဥ၏ အရောင်မှာ အဝါနုရောင် ဖြစ်သည်။
(ဂ) အစေ့ အိမ်များ ပိုမို များပြားစွာ သည်။
(ဃ) အရွက်တွင် Conjak ကဲ့သို့ မျိုးပွား ရန် ဥ ငယ်ကလေး များ မပါချေ။
သို့ရာတွင် ကြီးရင့် လာသော ၀ဥများတွင် ဥမှ သားတက်များ ထွက်ပေါ်လေ့ ရှိသည်။
အသုံးပြုနိုင်သည့် အစိတ်အပိုင်းများ : ဥ မြန်မာနိုင်ငံတွင် တွေ့နိုင်သောနေရာများ : ၁။
Conjak မျိုးသည် အေးမြသော ရာသီဥတု ရှိ တောင်ပေါ် ဒေသ များ ၌ သာ လျှင် ပေါက်သည်။
Campanulatus မျိုးသည် မျှတသော ရာသီ ဥတု ရှိသည့် တောင်ပေါ် ဒေသများ ၌ သာလျှင် ပေါက်ရောက်သည်။
အစေ့ မှ လည်းကောင်း ၊ ဥမှ ဖြာထွက်သည့် အမြစ်များ မှ ဖြစ်ပေါ် လာသည့် ဥကလေး များမှ သော်လည်းကောင်း မျိုးပြန့်ပွားသည်။
အသုံးဝင်ပုံ : ၀ဥအား အမျိုးသမီး များ ဗိုက်ရွှဲခြင်း၊ဆီးအိမ်ကြီး ခြင်း ကို ကာကွယ်ရန် လည်းကောင်း ၊ လူ့ခန္ဓာတွင် လိုအပ် သည်ထက်ပို ၍ အဆီများ အစိုင်အခဲ ဖြစ်ခြင်း ကို ဟန့်တား ရန် လည်းကောင်း သုံးသည်။
မြန်မာနိုင်ငံ၊ တနင်္သာရီတိုင်းဒေသကြီးအတွင်း တောတောင်များထဲတွင် သဘာဝ အလျောက် ပေါက်ရောက်နေသော (ဒေသအခေါ် ပိန်းဥ)ကို ဝဥ ဟုခေါ်သည်။
ယခုအခါ ထိုဝဥများအား အခြောက်ပြုလုပ်ကာ ပြည်ပသို့ တင်ပို့မှု တွင်ကျယ်စွာ ရှိလာသည်။
နောက်ပိုင်းတွင် ဝဥများကို စိုက်ပျိုးလာကြသည်။
ဝဥတစ်ပိဿာကို ကျပ် ၁၅ဝ ဈေးမှ ကျပ် ၂၅ဝ အထိကျပ်ရှိသည်။
ဝဥများကို ဇူလိုင်လမှ အောက်တိုဘာလအတွင်း တူးဖော်ရရှိကာ အဆိုပါ အချိန်များမှာ ဝဥ ပြုလုပ်သော ရာသီများ ဖြစ်ကြောင်း၊ အဆိုပါ လများမှာ မိုးကောင်းသော အချိန်များဖြစ်ကာ ဒေသခံများက ဝဥများကို တောတောင်များမှ တူးဖော်ယူလာပြီး ဒိုင်များတွင် လာရောက် ရောင်းချလေ့ရှိသည်။
ဝဥယို ဝဥခြောက်များကို ဂျပန်နိုင်ငံနှင့် တရုတ်နိုင်ငံများသို့ တင်ပို့ရောင်းချ ပေးရပြီး ဝဥခြောက်များကို အစားသောက်များ ပြုလုပ်ကာ စားသောက်ပေးခြင်းဖြင့် အသက်ရှည်ကြောင်း သိရသည်။
ဂျပန်သို့ တင်ပို့သော ဝဥခြောက်များကို နေလှန်းခြင်းနည်းဖြင့် အခြောက်ပြုလုပ် တင်ပို့ပေးသော်လည်း တရုတ်နိုင်ငံသို့ တင်ပို့ပေးသော ဝဥခြောက်များမှာမူ ဖိုများတွင် မီးငွေ့ငွေ့ဖြင့် အခြောက်ပြုလုပ်ကာ တင်ပို့ပေးကြောင်း သိရသည်။
နေလှန်းနည်းမှာ အရောင်အဆင်းမလှဘဲ ဖိုများတွင် မီးတင်၍ အခြောက်ပြုလုပ်သော နည်းမှာ အရောင်အသွေး လှပကြောင်း သိရသည်။
Home - Eleven Media Group ဤအယဉ်ပင်မျိုးကိုနိုင်ခြားမှမဝယ်ပါ ကိုးကား Category:ဆေးဖက်ဝင် အပင်များ Category:အမြစ် ဟင်းသီးဟင်းရွက်ပင်များ။
ရတနာနတ်မယ် (၁၉၃၂- ၂၀၂၀) သည် ဦးနေဝင်း ၏ စတုတ္ထ အိမ်ထောင်ဖက်အဖြစ် မြန်မာနိုင်ငံတော်ခေါင်းဆောင်၏ဇနီး ဂုဏ်ပုဒ်ရရှိခဲ့သည်။
မိခင်မှာ ကနောင်မင်းသားအဆက်နွယ်ဖြစ်၍ ဖခင်မှာ ဩစတေးလျနိုင်ငံသားဖြစ်သည်။
အင်္ဂလိပ်အမည်အားဖြင့် ဂျူးန် ရို့ဇ် ဘဲလာမီ (June Rose Bellamy) ဟု ခေါ်ဆိုသည်။
ငယ်ဘဝ ဩစတြေးလျ နိုင်ငံသား၊ အင်္ဂလိပ်လူမျိုး မြင်းပွဲဒိုင် ဟာ့ဘတ် ဘယ်လာမီ (Herbert Bellamy) (၁၈၇၈-၁၉၆၃) နှင့် လင်းပင်ထိပ်တင်မလတ် (၁၈၉၄-၁၉၆၃) တို့မှ ၁၉၃၂ ခု၊ ဇွန်လ ၁ ရက်တွင် ရန်ကုန်၌ မွေးသည်။
Maurice Collis (1938) "Trials in Burma" အဖိုးအဖွား ဖြစ်သော လင်းပင်မင်းသားကြီးနှင့် ရေနံသာခင်ခင်ကြီးတို့က အသက်ကြီးမှ ကလေးရသောကြောင့် နတ်ကပေးသောကလေးဟု ဆိုကာ ရတနာနတ်မယ်ဟု အမည်ပေးခဲ့သည်။
ကနောင်မင်းသား၏ မြစ်တော် တစ်ယောက် ဖြစ်သည်။
၁၉၄၂ ခု၊ ဒုတိယကမ္ဘာစစ် ဖြစ်၍ ဂျပန်ဝင်လာသည့်အခါ ရန်ကုန်၌ ဗုံးဒဏ် ခံရ၍ အိန္ဒိယသို့ စစ်ရှောင်သည်။
အိန္ဒိယမြောက်ပိုင်း၊ ဂင်္ဂါနှင့် ယမုံနာမြစ်တို့ ဆုံရာ အလဟာဘတ် (Allahabad) တွင် အခြေချသည်။
အသက် ၁၁ နှစ်၌ ကလင်ပုံ (Kalimpong) ရှိ စိန့်ဂျိုးဆက် သီလရှင်ကျောင်း၌ တက်ရသည်။
သာသနာပြုကျောင်းမှ သီလရှင်ဆရာမက သွေးနှောဖြစ်နေ၍ ပညာပြသည်ကို ရွဲ့ရာ ကျောင်းထုတ်ခံရသည်။
၁၉၄၅အသက် ၁၄ နှစ်အရွယ်ရောက်မှ မြန်မာပြည် ပြန်လာကာ မေမြို့ (ယခု ပြင်ဦးလွင်) ၌ နေသည်။
Norman Lewis (1955) "Golden Earth" ဗြိတိသျှတို့ နွေရှောင်မြို့ဖြစ်ရာ သစ်တော သစ်ပင်များဖြင့် အုံ့ဆိုင်းနေပြီး ဖခင် ဘယ်လာမီ၏ အကြိုက် ဖြစ်သည်။
မြင်းမွေးကာ မကြာမကြာ တောပစ်ထွက်တော့သည်။
သစ်ခွလည်း စုသည်။
လက်ကျန်ဗြိတိသျှ အသိုင်းအဝိုင်းက ဘယ်လာမီအား လက်အောက်ခံနိုင်ငံသား ဖြစ်ခြင်းကြောင့် လည်းကောင်း၊ မြင်းပွဲဒိုင် ဖြစ်ခြင်းကြောင့် လည်းကောင်း မနှစ်မြို့ကြသော်လည်း မိခင်၏ တော်ဝင်မျိုးဆက်ဟူသော ခေါင်းစဉ်မှာ တခါတရံ အသုံးဝင်နေရာ အခက်အခဲ ကြီးကြီးမားမားမရှိ။
မေမြို့၊ စိန့်မိုက်ကယ် အမျိုးသမီး အထက်တန်းကျောင်း (ယခု အမှတ် (၄) အခြေခံပညာ အထက်တန်းကျောင်း) ၌ ပညာ ဆက်သင်သည်။
စာစီစာကုံးပြိုင်ပွဲတွင် ဆုရရာ အမေရိကန်နိုင်ငံ၊ နယူးယောက်သို့ လေ့လာရေးခရီး (၃) လကြာ သွားခွင့် ရဖူးသည်။
ခရမ်းရောင်လွင်ပြင် အား ငြင်းပယ်ခြင်း thumb|ရတနာနတ်မယ် အထက်တန်း ကျောင်းသူဘဝတွင် အမေရိကန် နယူးယောက်မြို့၌ ရိုက်ထားသောပုံ ၁၉၄၆ ခုတွင် ခရမ်းရောင်လွင်ပြင် ဇာတ်ကားတွင် ပါဝင်ရန် ကမ်းလှမ်းခံရသည်။
သို့သော်လည်း ထုတ်လုပ်သူဘက်မှ ယဉ်ကျေးမှုနှင့် မလျော်သော တောင်းဆိုချက်များကြောင့် ငြင်းဆန်လိုက်သည်။
(ထိုနေရာတွင် ဝင်းမင်းသန်းက ဝင်ရိုက်ရာ အထူးနာမည်ကျော်သည်။
) မျိုးညွှန့် ၊ရန်ကုန်တက္ကသိုလ် ရေး ရတနာနတ်မယ် ကောက်ကြောင်း (ရွှေအမြုတေ မဂ္ဂဇင်း၊ဇန်နဝါရီလ ၂၀၁၂) မိသားစုဘဝ ပထမအိမ်ထောင် ၁၉၅၄ ခု၊ အသက် ၂၂ နှစ်အရွယ်တွင် ကမ္ဘာ့ကျန်းမာရေးအဖွဲ့မှ မြန်မာနိုင်ငံ၌ တာဝန်ကျသည့် ငှက်ဖျားဆိုင်ရာ အကြံပေးဆရာဝန် အီတာလျံလူမျိုး မာရီယို ပို့စတစ်လီယွန် (Mario Lucia Postiglione) နှင့် အိမ်ထောင်ကျသည်။
သားဦးမွေးပြီး ခုနှစ်လအကြာတွင် ကွန်မြူနစ်များက ခင်ပွန်းသည် မာရီယိုအား ပြန်ပေးဆွဲကာ ငွေတောင်းသည်။
နိုင်ငံတော်အား ထိန်းသိမ်းရန် လိုသော လက်နက်များဝယ်ရန်ဟု ဆိုသည်။
ပြန်လွတ်ပြီးနောက် ကုလသမဂ္ဂ၏ အစီအစဉ်ဖြင့် မာရီယို တာဝန်ကျရာ ဒမာစကပ် (Damascus)၊ ဂျနီဗာ (Geneva) နှင့် မနီလာ (Manila) မြို့များသို့ လိုက်နေသည်။
၁၉၆၃ ခု၊ ဖိလစ်ပိုင်၌ ရှိနေစဉ် ဖခင်ဖြစ်သူဆုံးရာ ရန်ကုန်သို့ ပြန်လာဖြစ်သည်။
၁၉၆၃ ခု၊ ဇွန်လရောက်သော် မာရီယိုနှင့် ကွာရှင်းလိုက်သည်။
သားနှစ်ယောက်ဖြစ်သော မိုက်ကယ် (Michael) နှင့် မောရစ် (Maurice) တို့ကို တာဝန်ယူလိုက်သည်။
ဦးနေဝင်း၏ ဇနီး ကွာရှင်းပြီး မကြာမီပင် မိခင်ဖြစ်သူ မကျန်းမာသည့်သတင်း ရောက်လာသည်။
ထိုအချိန်မတိုင်မီ ၁၉၆၂ ခုတွင် မြန်မာပြည်အား ဗိုလ်ချုပ်နေဝင်း အုပ်ချုပ်ကာ ပြည်တွင်းသောင်းကျန်းမှုများ ဖြစ်ပေါ်နေပြီ ဖြစ်သည်။
ရောမသံရုံးက မြန်မာသို့ သွားရန် ပြည်ဝင်ခွင့် မပေးနိုင်တော့ပေ။
ကေတီဘသန်း (ဗိုလ်ချုပ် နေဝင်း၏ ဇနီး) နှင့် ပတ်သက်ပြီး ဗိုလ်ချုပ်နေဝင်းနှင့် အဆက်အဆံရှိရာ ကြေးနန်းရိုက်၍ အကူအညီတောင်းရသည်။
ရောမလေဆိပ်၌ပင် လာကြိုမည်ဟူသောသတင်း ပြန်ရသည်။
မရှေးမနှောင်းပင် မိခင်ဖြစ်သူ တိမ်းပါးကြောင်း သိရပြန်သည်။
သို့ဖြစ်ရာ သတင်းမေး ခရီးမှသည် အရိုးကောက်ခရီး ဖြစ်သွားသည်။
ထိုကိစ္စနှင့်ပင် ဗိုလ်ချုပ်နေဝင်းနှင့် ရင်းနှီးသွားသည်။
နောက်တစ်နှစ်အကြာတွင် ဗိုလ်ချုပ်နေဝင်း ဥရောပသို့လာရာ ကေတီ ဆုံးပြီဖြစ်ကြောင်း သိလိုက်ရသည်။
သားနှစ်ယောက်နှင့် ရုန်းကန်နေရသည်ကို သိပြီးနောက် မြန်မာပြည် ပြန်လာရန် ဗိုလ်ချုပ်နေဝင်းက တိုက်တွန်းသည်။
နောက်တစ်ကြိမ် ဥရောပခရီး၌ ဗိုလ်ချုပ်နေဝင်းက လက်ထပ်ခွင့် တောင်းသည်။
thumb|၁၉၇၆ ဒီဇင်ဘာ ၂၅ ရက်နေ့ထုတ် ကြေးမုံ မျက်နှာဖုံးသတင်း အကြိမ်ကြိမ် စဉ်းစားပြီးနောက် ရန်ကုန်သို့ ပြန်ကာ ၁၉၇၆ ခု၊ ဒီဇင်ဘာလတွင် လက်ထပ်ဖြစ်သွားသည်။
နှစ်ဦးနှစ်ဖက်မှာ အကျိုးအမြတ်အတွက် လက်ထပ်ခြင်းမျိုး ဖြစ်ရာ တာရှည် မခံလိုက်။
တခါသော် ဗိုလ်ချုပ်နေဝင်းက အရက်ခွက်ဖြင့် လှမ်းပက်သည်။
အိမ်စေများ ရှေ့ဖြစ်သဖြင့် အကြီးအကျယ် ရန်ဖြစ်ကြသည်။
နောက်တရက်တွင် စန္ဒာဝင်း (ဦးနေဝင်း၏ သမီး) နှင့် ကိုယ်ရံတော်များက ပြည်ပထွက်ခွင့်ရှိသော တစီးတည်းသော လေယာဉ်ဖြင့် ပြည်ပသို့ ပြန်ပို့သည်။
အကျယ်အကျယ်မဖြစ်လို၍ ပြန်ပို့လိုက်ခြင်း ဖြစ်သော်လည်း ပြန်ခွင့်ရခြင်းကိုပင် ကံကောင်းသည်ဟု ယူဆရသည်။
ဤသို့ဖြင့် ငါးလကြာအိမ်ထောင်ရေး တစ်ခန်းရပ်သွားသည်။
လုပ်ဆောင်မှုများ ၁၉၈၃ ခုမှ စကာ အရှေ့တိုင်းစာနှင့် အီတလီစာ ချက်ပြုတ်နည်းကို သင်ကြားသော (Associazione Culturale Arte e Gastronomia Orientale) အချက်အပြတ်သင်တန်း ဖွင့်ထားသည်။
Between Two Worlds အလှူအတန်းအနေဖြင့် ရန်ကုန်ရှိ ဆရာဝန်များမှတဆင့် ဆေးကျောင်းမတက်နိုင်သူများကို ထောက်ပံ့သည်။
နာဂစ် ဖြစ်ပြီးနောက် ရွာတရွာကိုလည်း အကူအညီများ ပေးခဲ့သည်။
သားငယ် မောရစ်မှာ ဆိုင်ကယ်မတော်တဆမှုဖြင့် ကွယ်လွန်သွားပြီ ဖြစ်သည်။
သို့သော်လည်း မောရစ်၏သား အသက် ၄၄ နှစ်အရွယ် အဲလက် (Alex) မှာ သူနှင့် အတူနေပေးသည်။
နာဂစ်ကာလ မြန်မာပြည်သို့ ပြန်သောအခါ လင်းပင်မင်းသား၏ အုတ်ဂူကို သွားကြည့်ဖြစ်သည်။
ကျောင်းထိုင် ၁၀ ပါး အပါအဝင် ဘုန်းကြီး အပါး (၁၂၀) ကို အရုဏ်ဆွမ်း ကပ်ကာ အမျှဝေဖြစ်သည်ဟု ဆိုသည်။
thumb|၂၀၁၅ တွင် ဖလောရင်းမြို့မှာ ရိုက်ထားတဲ့ပုံ ကွယ်လွန်ခြင်း ဒီဇင်ဘာလ ၁ ရက် ၂၀၂၀ ခုနှစ်တွင် အသက် ၈၈ နှစ်အရွယ် ရတနာနတ်မယ် (ခ) June Rose Bellamy သည် အီတလီနိုင်ငံ ဖလော်ရင့်မြို့၌ နှလုံးရောဂါဖြင့် ကွယ်လွန်ခဲ့သည်။
ပေါင်းတင်း ပေါင်းတင်းဆိုသည်မှာ ၂ လက်မခွဲ ၃ လက်မ အချင်းရှိ သင်းဝါး ဝါးကျည်တောက် အစိုနုနုတွင် ကောက်ညှင်းကို ထည့်ပြီး မီးဖုတ်၍ ရသော ကောက်ညှင်းကျည်တောက်ဖြစ်သည်။
မြန်မာနိုင်ငံအထက်ပိုင်း ရှမ်းနီလူမျိုးများ နေထိုင်ရာတွင် ဆောင်းတွင်းအခါ၌ ရနိုင်သော ရိုးရာ အစားအစာတစ်ခုဖြစ်သည်။
ထိုနယ်မြေများတွင် ပေါင်းတင်းဖုတ်သောဝါးလည်းပေါသည်။
ထိုပေါင်းတင်းဖုတ်သောဝါးမှာ ဝါးအသားပါးပြီ၊ အခေါင်းကျယ်သည်။
အချင်း ၂ လက်မခွဲ၊ ၃ လက်မလောက်ရှိသည်။
ဝါးတစ်ဆစ်လျှင် အရှည် ၂ ပေခွဲ၊ ၃ ပေ ခန့်ထိရှိသည်။
ထို့ကြောင့် ထိုပေါင်းတင်းဝါးဖြင့် ဖုတ်လျှင် ပေါင်းတင်ကျည်လှလှပပ ထွားထွားကြီးများရသည်။
ကောက်ညှင်းကလည်း ဒေသထွက်ဖြစ်သောကြောင့် အတော်စေးပြီး ချိုသည်။
အချို့က မြေထောက်ပဲစေ့များပါ ထည့်ပြီး ဖုတ်သောကြောင့် ပဲပေါင်းတင်း၊ အုန်းသီးဆံများ ထည့်ပေါင်းသောကြောင့် အုန်းပေါင်းတင်း စသဖြင့်လည်း စားနိုင်သေးသည်။
ပေါင်းတင်း ဖုတ်မည်ဆိုလျှင် ပေါင်းတင်းဝါးကို ဝယ်လိုက ဝယ်။
တောထဲမှ ခုတ်လိုက ခုတ်လာနိုင်သည်။
ဝါးက အဆစ်ရှည်၊ အခေါင်းကျယ် သင်းဝါး။
ဝါးမှာ ဝါးကျည်ထောက် တစ်ဖက်ပိတ်ဖြစ်သည်။
ခပ်နုနုဖြစ်သည်။
ထို့ကြောင့် ပေါင်းတင်းဖုတ်ပြီး နောက်ပိုင်းဝါးအခွံကို ခွှာလိုက်လျှင် ပေါင်းတင်းအကာ ထူထူလေးကိုရသည်။
ဝါးနံ့မွှေးမွှေးလေးက သင်းနေသည်။
ကောက်ညှင်ဆန်းကို ပေါင်းတင်းကျည်တောက်ထဲ ထည့်ပြီး ရေနှင့်စိမ်ထားရသည်။
၆ နာရီလောက် စိမ်သည်ဟု ထင်သည်။
ထို့နောက် တစ်ဖက်ပွင့်နေသော အဝကို ငှက်ပျောဖက် သို့မဟုတ် အင်ဖတ်ဖြင့် ပိတ်ဆို့ပြီး မီးကောင်းကောင်းနှင့် ပေါင်းတင်းကျည် ဖုတ်တော့သည်။
ပေါင်းတင်းကျည်ကို တစ်ဖက်သတ် မီးမလောင်စေရန် ဂရုစိုက်ရသည်။
လှည့်လှည့်ပေးရသည်။
အရင်းအဖျားအကျက်ညီအောင် မျှပြီး ဖုတ်ရသည်။
ပေါင်းတင်း အတော်တင်းလာ ကျက်လာ ဆူလာလျှင် ပေါင်းတင်းဝါးကျည်ထောက်ထဲမှ ပိတ်မိနေသော ရေငွေ့များ ထွက်သွားစေရန် ဓားထက်ထက်ဖြင့် ပေါင်းတင်းကျည်ကို ဆတ်ခနဲ တစ်ချက် ခုတ်ဖောက်ပေးရသည်။
ထိုခုတ်ဖောက်လိုက်သော နေရာမှ ရေနွေးငွေ့များရှူးခနဲ ပန်းထွက်လာပြီး ပေါင်းတင်း အကျက်ညီစေရန်၊ ကောက်ညှင်းဆန်များ နှပ်သွားစေရန် မီးအေးအေးဖြင့် ဆက်ဖုတ်ကြသည်။
ရေနွေးငွေ့များ ပန်းထွက်ခြင်း နည်းသွားပြီး ပေါင်းတင်း အကျက်ညီသွားပြီဆိုပါက ပေါင်းတင်းဖုတ်တာ ရပ်လိုက်တော့သည်။
နောက်စားလိုသောအခါမှ ပေါင်းတင်းခေါင်းဖက်၊ အဆစ်ပိတ်နေသောဖက်ကို ပြောခြင်းဖြစ်သည်။
ထိုခေါင်းဖက်ကို အဆစ်ကြေသွား၊ ကွဲသွားအောင် ထုနှက် ရိုက်ခွဲပြီး၊ ဝါးကျည်တောက်တွင် ကပ်နေသော အကာများ ပေါင်းတင်း ကောက်ညှင်းသားတွင် ကပ်စေရန်အတွက် ပေါင်းတင်း တစ်ကျည်လုံးကို ခပ်ဆတ်ဆတ်လေး ထုထောင်းပြီး ဝါးအခွံကို ခွာလိုက်သည်။
အထဲတွင် ဝါးအကာဖွေးဖွေးလေး၊ ဝါးရနံ့သင်းသင်းဖြင့် စားချင့်စဖွယ် ပေါင်းတင်းကို ရတော့သည်။
စိုင္းခမ္းထြန္း: အင္းေတာ္ၿမိဳ႕မွ အမွတ္တရေန႔ရက္မ်ား (၈) ကိုးကား Category:ရှမ်းပြည်နယ်။
thumb|သောက်သုံးရန် အသင့်ပြင်ထားသည့် အုန်းရည် ပအုန်းရည်ဟုခေါ်သော အရည်မှာ ချဉ်သည်အထိ လှောင်ထားသည့် ထန်းရည်ပင်ဖြစ်သည်။
ထိုထန်းရည်ကို ထားဝယ်လူမျိုးများသည် ငါးပိနှင့်သုပ်၍ စားကြသည်။
ထားဝယ်မုန့်ဟင်းခါးချက်သည့်အခါတွင် မုန့်လက်သုပ်ရည်ကို ထန်းရည်(ပအုန်းရည်) နှင့်ပင် ချက်ပြုတ်ပါသည်။
ထားဝယ်လူမျိုးတို့သည် ထိုပအုန်းရည် (ထန်းရည်ချဉ်)ကို စဉ့်အိုးများဖြင့်ထည့်ကာ နှစ်ပေါက် စားသုံးရန် လှောင်ထားတတ်ကြသည်။
ထိုပအုန်းရည် (ထန်းရည်ချဉ်)ကို ချက်ပြုတ်စားသော်လည်း ဝမ်းပျက်ခြင်း၊ ဝမ်းလျှောခြင်း မဖြစ်ပါ။
ထားဝယ်လူမျိုးတို့၏ ယဉ်ကျေးမှု အစားအသောက် ဆန်းတခုပင်ဖြစ်သည်။
ပြုလုပ်ပုံမှာလည်း အပန်းမကြီးလှပါ။
ထန်းရည်ခါးစစ်စစ်ကို ချဉ်သည်ထိ နေလှန်းပေးရသည်။
ရက်အနည်းငယ်ကြာလာလျှင် ချဉ်လာပါလိမ့်မည်။
ချဉ်လာလျှင်ပင် စားသုံးနိုင်ပြီဖြစ်သည်။
အာဟာရတန်ဖိုး ကိုးကား ကဏ္ဍ:မြန်မာ အစားအသောက် ကဏ္ဍ:အဖျော်ယမကာ။
မုန့်ဟင်းခါးဆိုသည်မှာ မြန်မာနိုင်ငံ တနံတလျားတွင် နယ်တိုင်းနယ်တိုင်း ချက်ပြုတ်စားသောက်ကြသော စားစရာတမျိုးဖြစ်သည်။
ချက်ပြုတ်ပုံမှာလည်း မတိမ်းမယိမ်းပင်ရှိသည်။
သို့ပေမဲ့ ထားဝယ်မုန့်ဟင်းခါးမှာ အများနှင့်မတူဘဲ တမူထူခြားလျက်ရှိသည်။
မုန့်ဟင်းခါးကို ထားဝယ်စကားဖြင့် (မုက္လွန်းဆီ) ဟု ခေါ်သည်၊ ထားဝယ်ရိုးရာ စားစရာများကို ကျွမ်းကျွမ်းကျင်ကျင် ချက်တတ်ဖို့ဆိုသည်မှာ လွယ်ကူသည့်ကိစ္စမဟုတ်ပါ၊ ထားဝယ်မုန့်ဟင်းခါးသည် ဟင်းနှစ်မျိုးနှင့် ရောစပ်ပြီး စားသောက်ရသည်။
ဟင်းရည်နှစ်မျိုးမှာကား မုန့်ဟင်းခါးရည်တမျိုး၊ မုန့်လက်သုပ်ရည်တမျိုးဖြစ်သည်၊ မုန့်လက်သုပ်ရည်သည် ချဉ်ပြုံးပြုံးဖြင့် သောက်လို့ကောင်းလှသည်။
မုန့်တီကိုတော့ ထားဝယ်စကားဖြင့် (မုဗန်) ဟုခေါ်သည်။
ချက်သည့်အခါတွင် အိုးနှစ်အိုးနှင့် သီးခြားချက်ရသည်။
မုန့်ဟင်းခါး ချက်နည်းမှာ အောက်ပါအတိုင်းဖြစ်သည်။
မုန်ဟင်းခါးရည်ချက်ပုံမှာ ငှက်ပျောအူ နုနုကလေးများကို နူးအောင် ပြုတ်ထားရသည်။
(ရခိုင်ငှက်ပျော) ပြုတ်ပြီးသည့်အခါ အရည်ကိုစစ်ထားရသည်။
မုန့်ဟင်းခါးရည် ချက်မည့်အိုးထဲတွင် ဆီထည့်ရသည်၊ ဆီပူလာသည့်အခါ နနွင်းထည့်ရသည်။
အရန်သင့်ထောင်းထားသည့် ကြက်သွန်ဖြူ၊ ဂျင်း(ချင်း)၊ စပါးလင် (ဗျစ်သွန်ဗန်) များကိုဆီသတ်ပေးရသည်။
ဆီသတ်ပြီးလျှင် ငါးပုပ်ခြောက် အား ထည့်ရသည်။
သမအောင် ရောမွေပေးရသည်။
ပွက်ပွက်ဆူလာသည့်အခါ ငှက်ပျောဖတ်များကို ထည့်ရသည်။
ဆား၊ ဟင်းချိုမှုန့်တို့ကို လိုအပ်သည်ထက် လျှော့ချပြီးထည့်ပါသည်။
အရသာများ ရလာတဲ့အခါမှာ ကညင်ရွက် (လန်ဂေါ်ရွက်) ကို ထည့်ရသည်။
တချို့များတွင် ကညင်ရွက် (လန်ဂေါ်ရွက်) အရင့်အားလည်း နူးအောင်ထည့်ချက်ကြသည်။
နာနာလေး မွေပေးရသည်။